'n Webwerf sonder gratis materiaal is nie veel werd nie en hier by SA Vryskutskrywer glo ons daaraan om aan elkeen wat ons webwerf besoek 'n virtuele geskenk in een of ander gedaante te gee - of dit nou 'n handige verwysingsdokument is wat jy vanjaar kan gebruik, 'n templaat om jou boekhouding makliker te maak, of sommer net 'n handige internetskakel wat jou kan help om jou vryskutbesigheid te laat vlot - ons probeer die hele spektrum dek. Kom kyk dus gerus wat jy alles hier kan vind en as jy iets soek wat nie hier is, kontak ons en ons kyk of ons jou dalk kan help.
Op dié blad sal jy heel moontlik 'n program of hulpmiddel raakloop wat jou kan help om jou vryskutbesigheid en skryfwerk nóg meer doeltreffend te bedryf. Of dalk is jy op soek na 'n speltoetser, e-boekleser, CV-templaat - enigiets wat jou as vryskutskrywer kan help.
Min dinge laat 'n skrywer - en veral 'n voornemende een - se hart só warm klop soos wanneer hy iets kan lees wat 'n ander skrywer kwytgeraak het. Wie kan dit weerstaan om jou werkweek met so 'n paar slim skrywersêgoed te begin?
Die doel met hierdie virtuele skryfklub is om aan jou 'n platform te verskaf waar jy jou stories, gedigte of enige ander skryfsels kan plaas sodat ander mense dit kan lees en selfs terugvoering kan gee.